**Teknik MC**

Følgende skal du kunne til køreprøven, enten som mundtlig overhøring eller som praktisk kontrol:

**Du skal kunne udpege og benytte følgende:**

* Kontakt til tænding, lygter, elektrisk starter, motorstop og horn.
* Kontakt til positionslys, nærlys, fjernlys og blinklys.
* Håndtag til gas og choker, samt greb til håndbremse og kobling.
* Pedal til fodbremse og gear.
* Styr, sidestøtteben og evt. centralstøtteben.

**Lygter, reflekser og horn:**

* 1 eller 2 positionslygter: Skal kunne ses i en afstand af 300 meter og må ikke blænde.
* 1 nærlygte: Nærlyset skal kunne oplyse vejen min. 30 meter frem, uden at blænde og et fald på 1%.
* Du skal kunne kontrollere, at nærlyset falder 1 cm pr. meter. Brug væg til kontrol .
* 1 fjernlyslygte: Skal kunne oplyse vejen min. 100 meter frem.
* 1 eller 2 baglygter: Skal kunne ses på min. 300 meters afstand og må ikke blænde.
* 1 eller 2 bremselygter: Skal lyse væsentligt kraftigere end baglygterne.
* Nummerpladelyset skal oplyse nummerpladen så den kan aflæses på en afstand af 20 meter.
* 1 refleks bag på motorcyklen der skal være rød.
* Blinklys: Skal være gule og kunne ses i stærk sol. Der skal være 4 stk., og hvis disse blinker hurtigere end sædvanligt er det normalt tegn på at en eller flere blinklygter ikke virker.
* Hornet skal have en høj, klar og konstant tone.

**Styreapparatet:**

* Skal virker let, sikkert og hurtigt.
* Der må ikke på grund af slid eller lignende forekomme væsentligt slør i styreapparatet som helhed eller i dets enkelte dele.
* Styret skal være min. 55 cm. bredt.
* Håndtagene må ikke sidde lavere end motorcyklens sæde og højst sidde 30 cm. over sædets højde.
* Ved fuldt styreudslag skal der være tilstrækkelig plads til førerens hænder.
* Forhjulet skal præcist følge styrets bevægelse.
* Styr og håndtag skal sidde fast. (Kontrolleres ved at rykke i styr og håndtagene)
* Slør mellem kronrør og styrestamme må ikke forekomme. (Kontrolleres ved at trykke på styret mens forhjulet står op mod en mur)
* Slør mellem gaffelkrone, samlestykke, teleskoprør må ikke forekomme. (Kontrolleres ved at ”låse” dækket mellem benene og vride i styret)
* Styreapparatet må ikke pga. udstyr eller andet hindres i sin bevægelse og skal kunne drejes let og hurtigt uden mislyde eller træghed.

**Bremser:**

* Motorcyklen skal være forsynet med en driftsbremse, opdelt i to uafhængige bremsesystemer (fodbremse og håndbremse) der mindst virker på hvert sit hjul.
* Både fodbremse og håndbremse skal kunne bremse motorcyklen sikkert, hurtigt og virksomt ved alle hastigheder og belastninger.
* Håndbremsegrebet skal have en mindre frigang og må højst kunne trækkes 2/3 til, ved en påvirkning svarende til en kraftig opbremsning.
* Under vedvarende aktivering med konstant tryk, må bremsegrebet ikke kunne trækkes længere ind mod gashåndtaget.
* Fodbremsepedalen skal have en mindre frigang og en riflet eller gummibelagt overflade, så den giver et godt fodfæste.
* Pedalen bør i topstillingen være hensigtsmæssigt placeret i forhold til fodhvileren, den bør højst kunne trædes 2-3 cm ned til bremsepunktet, og må ikke bringe foden i en ubekvem stilling.
* Bremsepedalen må ikke synke, når den vedvarende holdes nedtrådt ved konstant tryk.
* I beholderen til bremsevæske skal væskestanden være mellem min. og max. mærkerne
* Bremsesystemet skal være tæt dvs. uden udsivning af bremsevæske fra bremseslanger, bremserør og hjulbremser. (Kontrolleres ved at se og mærke efter bremsevæske).
* Bremseslanger og bremserør skal være ubeskadigede og må ikke kunne slides eller klemmes.

**Motor, udstødning og kæder:**

* Motoren skal være ren og pæn (ingen oliespild) og oliestanden mellem min. og .
* Kølervæsken skal være mellem min. og max.
* Kæden skal være smurt og have en tilpas stramhed. Max kunne vippes 1 – 2 cm.

**Dæk, fælge og støddæmpere:**

* Hjulfælge skal være ubeskadigede
* Hjuleger skal være hele, spændt og alle skal være der.
* Hjullejer og aksler skal være tilstrækkelig spændt og uden slør.
* Dæk skal have min. 1 mm dybde i hovedmønstret, bedømt ved slidindikatoren.
* Retningsbestemt dæk skal være monteret i korrekt omløbsretning.
* Støddæmpere skal være virksomme. Motorcyklen skal falde til ro med det samme efter en kraftig påvirkning.